Калі бачыш гэтыя крыжы ў розных кутках Беларусі, то разумееш, што ёсць людзі, якія жывуць у гэтай мясцовасці, і не дзеля грошай, славы, рэалізацыі, а таму, што гэта трэба зрабіць, паставілі крыж! Магчыма, гэта самы значны іхны ўчынак, які падказала іхнае сэрца. Магчыма, пра гэты крыж даведаецца пяць чалавек, магчыма, сто. Але пастаўлены ён не для таго, каб тут і цяпер вакол нешта адбывалася, а каб была памяць.